रोहित शर्मा 07 रन बनाकर कपल्टर नाइल की गेंद पर गेंदबाज़ को ही कैच थमा बैठे और भारत को लगा पहला झटका। रहाणे 55 रन बनाने के बाद रन आउट होकर पवेलियन लौट गए। इसके बाद मनीष पांडे ने एक बार फिर से टीम इंडिया को निराश किया और वो 03 रन बनाकर ऐगर की गेंद पर बोल्ड हो गए। अच्छी बल्लेबाजी कर रहे केदार जाधव को नाथन-कूल्टर-नाइल ने 24 रन पर आउट कर दिया। जाधव का कैच बैकवर्ड प्वाइंट पर मैक्सवेल ने पकड़ा। विराट कोहली दुर्भाग्यपूर्ण तरीके से 92 रन पर नाथन-कूल्टर-नाइल की गेंद पर बोल्ड हो गए। वो अपने शतक से चूक गए। धौनी महज 5 रन बनाकर कैच आउट हो गए। केन रिचर्डसन की गेंद पर धौनी का कैच स्मिथ ने पकड़ा। भुवी 20 रन बनाकर कैच आउट हुए जबकि कुलदीप यादव बिना खाता खोले ही पवेलियन लौट गए। युजवेंद्र चहल एक रन बनाकर रन आउट हो गए। बुमराह 10 रन बनाकर नाबाद रहे।